宏恩基督教學院

宏恩基督教學院，香港一專上學院，根據《專上學院條例》喺2015年7月14號成立。現任校長係恒生管理學院前校長崔康常。

校舍
學院校舍位於九龍石硤尾偉智街5號，曽經俾嘉智學校、香港大學專業進修學院同香港城市大學專業進修學院用過，嗰度同時亦係香港神召會石硤尾堂嘅堂址。

願景同核心價值

願景
呢間學院嘅願景係成為提供博雅同專業教育嘅私立基督教大學，培育具備能力同愛心嘅僕人領袖，服務中國同世界各地。

核心價值
呢間學院強調 C.H.R.I.S.T. 嘅價值，即係：
C：承擔
H：謙卑
R：堅毅
I：誠信
S：服侍
T：團隊合作

院系同課程

商學院 
服務管理榮譽學士課程
轉化型商業管理高級文憑課程

心理學院 
心理學榮譽學士課程
心理及輔導學高級文憑課程

社會工作學院 
社會工作榮譽學士課程

幼兒教育學院 
幼兒教育高級文憑課程

基督教事工學院 
基督教事工高級文憑課程

通識教育學院 
大學基礎文憑課程

爭議

持續營運能力成疑
2017-2018學年，宏恩基督教學院本學年只取錄21名大一生，自2015年開校至今更一直出現財政赤字，2015年度財政更錄1,881萬虧損，持續營運成疑。

四高層登報宣佈辭職風波
根據東方日報報導宏恩基督教學院爆高層劈炮潮，開校功臣之一、社會工作學院院長關銳煊、心理學學院院長伍錫洪、發展及傳訊處處長林小麗及素質保證總監孫秀坤集體請辭，更爆出校方行政三宗罪，包括以校長崔康常為首的行政架構權力過大，影響學術自主，學術副校長又長期「隱形」，與教員缺乏溝通，部分教學所需的電腦軟件更遲遲未添置。

香港高等教育院校
石硤尾